Body (film fra 2007)

Body (originaltittel: Body sob 19) er en thailandsk skrekkfilm fra 2007 regissert av Paween Purijitpanya. Hovedrollene spilles av Arak Amornsupasiri, Ornjira Lamwilai, Kritteera Inpornwijit og Patharawarin Timkul.

Filmen er fiksjon, men også delvis inspirert av en virkelig kriminalsak fra Thailand om en lege som drepte og parterte sin kone. Body ble en av de mest besøkte filmene i Thailand i 2007.http://www.imdb.com/title/tt1160315/trivia

 Handling 
Chon er en ingeniørstudent som lever i et leid hus sammen med sin søster, Aye. Etterhvert blir han plaget av mareritt. I dette marerittet opptrer et kvinnelig gjenferd som virker å være partert, for så å ha bli satt sammen igjen. Marerittene vil ikke gi seg og hans søster overtaler ham til å oppsøke psykiater. Etterhvert blir det klart at marerittene har en rot i virkeligheten. Hans psykiater synes også å være involvert i disse hendelsene. Sporene i marerittene leder til et spesielt sted hvor en forbrytelse er begått.

 Om filmen 
Body ble i 2008 tildelt prisen for beste spesialeffekter ved Thailand National Film Association Awards. Den ble ved samme utdeling nominert i en rekke andre kategorier.http://www.imdb.com/title/tt1160315/awards

 Rollebesetning 
 Arak Amornsupasiri – Chon
 Ornjira Lamwilai – Aye
 Kritteera Inpornwijit – Usa
 Patharawarin Timkul – Dararai

 Referanser 

 Eksterne lenker 


Kategori:Filmer fra 2007
Kategori:Thailandske filmer
Kategori:Skrekkfilmer
Kategori:Thrillerfilmer
Kategori:Filmer om overnaturlige fenomener
Kategori:Mysteryfilmer
Kategori:Filmer lagt til Thailand
Kategori:Thaispråklige filmer